Ardudi linnus

pisi|Ardudi linnus pärast ümberehitustöid.Foto: 22. oktoober 2012
Ardudi linnus (ungari keeles Erdődi vár; saksa keeles Burg Erdeed) on linnus Krisaanias, tänapäeval Rumeenias Satu Mare maakonnas Ardudi linnas.

Linnus asub Homorodi jõe (ungari Homoród) ääres, mis on üks Mureși jõe (ungari Maros) parempoolne lisajõgi, mis omakorda on üks Tisza vasakpoolne lisajõgi. On arvatud, et sellel kohal oli kunagi daaklaste linnus.Ardudi linnus lehel Turism-Transilvania.ro

Linnus ehitati 1481. aastal vojevood Bertalan Drágffy (rumeenia Bartolomeu Dragfi) valitsemisajal. Osa linnusest ehitati 1730. aastal Sándor Károlyi juhtimisel ümber lossiks ning see ongi tuntud kui Károlyi linnus või Károlyi loss.

1896. aastal ehitati loss ja linnus uusgooti stiilis uuesti ümber, kuid ansambel sai Teises maailmasõjas oluliselt kannatada.

Hiljem linnus konserveeriti ja 2012. aastaks oli ansambel osaliselt ehitatud uuesti üles. 2006. aastal seati lossi kabelist pärit kirikuvara ja üleelusuurune 1777. aastal valmistatud Kristuse kuju üles Satu Mare piiskopilossi.Satu Mare piiskopiloss projekti "Satu Mare Routes" kodulehel. Inglise keeles

Linnus on Rumeenia kultuurimälestis nr SM-II-a-A-05261.Satu Mare maakonna kultuurimälestised. Rumeenia keeles

Viited

Välislingid
Ardudi linnus lehel Turism-Transilvania.ro. Rumeenia, ungari ja inglise keeles

Kategooria:Krisaania
Kategooria:Rumeenia linnused
Kategooria:Rumeenia kultuurimälestised
Kategooria:Ungari linnused